Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 566

(213) Példa a kizárólagos szállításra: Egy bizonyos típusú alkatrész piacán (közbensõ termékpiac) „A” szállító megegyezik „B” vevõvel, hogy saját know-how-ját felhasználva, új gépek vásárlását is magában foglaló komoly beruházással és a „B” vevõ által adott mûszaki leírás segítségével kifejleszti az adott alkatrész újabb változatát. „B”-nek komoly beruházást jelent az új alkatrész beépítése. Megegyeznek, hogy az elsõ piacra lépést követõ öt évig „A” az új terméket csak „B” vevõnek értékesíti. Ugyanezen öt év alatt „B” csak „A”-tól vásárolhatja meg az új terméket. Mind „A”, mind pedig „B” továbbra is jogosult máshol értékesíteni, illetve megvenni az alkatrész más kiviteleit. „B” vevõ piaci részesedése mind a kereskedelmi láncban feljebb esõ alkatrészpiacon, mind pedig a lejjebb esõ végtermékpiacon 40%. Az alkatrész szállítójának piaci részesedése 35%. Van még a piacon két másik alkatrészszállító körülbelül 20—25% piaci részesedéssel, valamint számos kisebb szállító. A jelentõs beruházások figyelembevételével valószínû, hogy a megállapodás megfelel a mentesítés feltételeinek, tekintettel a hatékonysági elemekre és a korlátozott kizárási hatásra. A további vevõk ki vannak zárva a 35%-os piaci részesedéssel rendelkezõ szállító termékének egy adott változata tekintetében, és vannak más alkatrészszállítók, akik ki tudnak fejleszteni hasonló új termékeket. A „B” vevõ általi, más szállítók felé irányuló kereslet kizárása legfeljebb a piac 40%-át érinti.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes